Derek Prince'i Teenistus
Pilguheit tulevikku - 2
Osa 1/3
Eelmises osas oli mu teemaks "Pilguheit tulevikku",
mis on võetud prohvetlikest kirjakohtadest,
eriti mis puudutavad Iisraeli.
Andsin teile kolm pilguheidet tulevikku, toon nad ära ka siin:
esimene oli erakordne viletsuseaeg, mis mõjutab kogu maailma,
juute kõigepealt, siis mittejuute.
Teine oli 144 tuhande noore iisraellase pitseriga kinnitamine,
kellest saab Jumala lõplik armee, kes viib evangeeliumi
kõigisse maadesse.
Kolmas oli Iisraeli põgenemine kõrbesse,
kus teda hoitakse 3,5 aastat ja viiakse siis oma pärandi juurde.
Meil on veel viis pilguheidet. Meil on vaja Jumala armu ja
teie kannatlikkust, et jõuaksime kõiki vaadata,
kuid asi poleks täielik, kui ma neist ei räägiks.
Neljandale panin pealkirjaks "Lõplik rünnak Jeruusalemmale".
Kõik ülejäänud pilguheited on võetud Sakarja viimasest kolmest peatükist.
Sakarja 12:1 ütleb: "Issanda sõna Iisraeli kohta.."
Salm 2 ütleb: "Vaata, ma teen Jeruusalemma uimastuskarikaks
kõigile ümberkaudseile rahvaile, ja see pannakse ka Juuda peale
Jeruusalemma ahistamises."
Sõna "uimastuskarikas" tõlgitakse ka "pööritav" või "vaaruv".
Teisisõnu, seal saab olema midagi alkoholi või narkootikumide sarnast,
mis teeb inimesed võimetuks mõistlikult tegutsema või
normaalselt liikuma.
Jumal teeb seda ja Ta ütleb:
kõik ümberkaudsed rahvad piiravad Jeruusalemma ümber (ing).
Kui vaatad kaarti, siis näed, et kõik rahvad Iisraeli ümber on
eranditult araabia maad, kelle peamine religioon on islam.
See pole juhus - nii Jumal kui kurat on selle niimoodi seadnud.
Kurat, kes uurib prohveteeringuid, teab juba sajandeid,
et ajastu kõrgpunkt sünnib Iisraelis ja saab olema Juudi rahva lepitus
oma Messiaga.
Seega minu arvates ehitas ta sellise suletud müüri
selle maa ümber rahvastest, kes juba oma religiooni - islami poolest
on radikaalselt Iisraeli ja Jumala eesmärkide vastu.
See on stsenaarium, milles nii Jumalal kui kuradil oli oma osa.
Kuid Jumalale jääb viimane sõna.
Kõik ümberkaudsed rahvad on araabia rahvad
ja ilmselt just nende poolt saab alguse esimene lõplik kallaletung
Iisraeli ja Jeruusalemma vastu.
Salm 3: "Ja sel päeval teen ma Jeruusalemma tõstekiviks
kõigile rahvaile: kõik, kes seda tõstavad, rebestavad endid;
ja kõik maa paganad kogunevad tema vastu."
See on teine faas: see liigub ümberkaudseist araabia maadest
edasi kõigi maa rahvasteni.
Ilmselge viis, kuidas see juhtuda saab,
on kui ÜRO võtab ette ühise sõjalise plaani Iisraeli vastu.
Seda pole raske ette kujutada.
Oma raamatus "Viimane sõnum Lähis-Ida kohta",
mis ilmus 1982. aastal..., pean ütlema,
et 10-11 aastat hiljem ei pea ma muutma ühtki sõna selles raamatus.
Sest see põhineb Pühakirjal, mis ei muutu.
Kuid toon välja, et juba siis oli ÜRO plaanides kirjas otsus,
et Jeruusalemmast tehakse rahvusvaheline linn.
Seda pole kunagi muudetud, see plaan on endiselt seal.
Kui ÜRO mingilgi hetkel otsustab, et kehtestavad selle plaani
sõjaväelise jõuga, siis olukord, mida siin kirjeldatakse,
oleks otsekohe käes.
Nii et see pole mingi kauge unistus, vaid väga reaalne võimalus.
Muuseas, ÜRO peakorter Iisraelis asub mäel, mida kutsutakse
"Kurja nõu mäeks" - ma ei usu, et see juhus on.
Jumal ütleb, et nüüd ma sekkun asjasse, salm 4:
"Sel päeval, ütleb Issand, teen ma hobused peruks ja
nende ratsanikud hullumeelseks. Aga Juuda kohal teen ma
oma silmad lahti, kui ma löön sõgedusega kõiki rahvaste hobuseid."
Tahan veel midagi välja tuua. Ma ei oska seda tingimata selgitada,
kuid paistab, et sõjalised jõud, kes Jeruusalemma vastu tulevad,
ei saa olema mehaniseeritud - need on ratsavägi ja teised loomad.
See on veel selgemini kirjas Sakarja 14, kus räägitakse katkust,
mis tuleb hobuste, muulade ja kaamlite peale ning
nende silmad mädanevad oma koobastes.
Pole võimalik panna tanki "silmi" oma koobastes mädanema.
Kogu see tekst ja teised kirjakohad, Hesekiel 38 ja 39,
need kõik paistavad viitavat, et sõjapidamisviisid lähevad tagasi
olukorda, kus sõjatehnika polnud mehaniseeritud.
Ma ei oska seda põhjendada, kuid üks võimalus on see,
et tehnoloogia kavaldab iseennast üle ja
tehnoloogia töötab välja tehnoloogia, mis muudab
praeguse tavapärase sõjatehnika kasutuks.
Enne Lahesõja lahinguid teatati -, ma ei mäleta, kelle võimul olles,
et USAl on pomm, mille lõhkamine muudaks kogu elektroonika kasutuks.
Rohkem polekski vaja, sest igasugune mehaniseeritud sõjapidamine
tänapäeval sõltub elektroonikaseadmetest.
Ma ei ütle, et see nii juhtubki, kuid usun isiklikult, et see sünnib.
Mis selle põhjustab, seda ma ei tea.
Teine võimalus on see, et antikristus,
selleks, et oma väge kindlustada, kogub kõik kaasaaegse sõjatehnika
ja hoiab seda oma kontrolli all.
Sest Ilmutuse 13 ütleb: inimesed ütlevad,
kes suudab tema vastu sõda pidada?
Seega kuidagi ta omab kontrolli peamiste relvajõudude üle.
Ma ei väida, et kumbki neist selgitustest on õiged,
kuid usun kindlalt, et kogu Pühakirjale toetudes
selle lõpustseeni suhtes, et see saab olema ratsavägi ja
et sõjalaagrites saavad olema kaamlid, eeslid ja teised loomad.
See oli tegelikult 1914. aastani täiesti tavapärane.
Minu onu, ema vend kuulus India mehaniseeritud ratsaväeüksusesse ja
ta juhtis väesalka El Afulas, kui Allenby sisse tungis ja
türklased võitis.
Ta sai El Afulas haavata, praeguses Afulas.
See pole nii kauge minevik.
Meil on Fort Lauderdale'i kodus koridoris pilt Allenby'st,
kus ta Jeruusalemma siseneb ja kõik on hobustel,
kuigi Allenby ise tuli jalgsi.
See on lihtsalt midagi teile mõtlemiseks ja kui soovite,
siis palveaineks.
Järgmistes salmides Sakarja 12:4-9 ütleb Jumal:
nüüd ühinen mina selle lahinguga.
Ta ütleb salmis 5: "Siis mõtlevad Juuda pealikud oma südames:
Jeruusalemma elanikud on mulle jaksuks vägede Issandas, oma Jumalas.
Sel päeval teen ma Juuda pealikud tulise sütepanni sarnaseks keset puid
või põleva tõrviku sarnaseks vihkude hulgas,
ja need põletavad paremalt ja vasakult kõik ümberkaudsed rahvad."
Need on araablased.
Piiblis käib "paremalt ja vasakult" kellegi kohta,
kes siseneb templisse ida poolt, nii et parem käsi on põhja pool,
vasak käsi lõuna pool.
"Aga Jeruusalemm jääb edasi oma paika - Jeruusalemma.
Ja Issand päästab esmalt Juuda telgid, et Taaveti soo hiilgus ja
Jeruusalemma elanike hiilgus ei saaks suurustada Juuda ees."
Need on juudid, kes ei ela Jeruusalemmas.
"Sel päeval kaitseb Issand Jeruusalemma elanikke;
sel päeval on komistaja nende seas nagu Taavet,
ja Taaveti sugu on nagu Jumal, nagu Issanda ingel nende ees.
Aga sel päeval ma hävitan kõik paganad,
kes tulevad Jeruusalemma kallale."
Kui Jumal midagi hävitada tahab, siis Ta ka saavutab oma eesmärgi.
Jumal ütleb: nüüd sekkun mina isiklikult sellesse lahingusse.
Usun, et selle haripunkti kirjeldatakse Sakarja 14. peatükis.
Kuid samal ajal on nendes sekkuvates sõnades
veel mitmed tuleviku pilguheited. Tahan neid vaadata,
enne kui lõpustseeni juurde läheme Sakarja 14. peatükis.
Järgmine pilguheit tulevikku on väga põnev.
See tekitab minus elevust.
Panin sellele pealkirjaks "Üleloomulik ilmutus Messiast"
ja see leidub ühes salmis, Sakarja 12:10:
"Ja ma valan Taaveti soo peale ja Jeruusalemma elanike peale
kaastunde ja anumise vaimu.." Mitmuses - anumiste (heebrea).
Pea meeles, et sul pole võimalik eestpalveid teha,
kui Jumal sulle armu ei anna. Kõigepealt peab tulema arm.
Ja sel hetkel annab Jumal oma rahvale armu,
et hüüda Ta poole, et Ta halastaks ja sekkuks.
Siis öeldakse siin.. see on üks olulisemaid kirjakohti,
mis puudutab Messia äratundmist. Siin ütleb:
"Siis nad (juudid) vaatavad sellele, kelle nad läbi pistsid (Issandale),
ja kaeblevad tema pärast, nagu kaeveldakse ainsa lapse pärast,
ja nutavad tema pärast kibedasti, nagu nutetakse kibedasti
esmasündinu pärast."
Selles hämmastavas lõigus ütleb Jumal: nad on minu läbi pistnud
Jeesuse, Messia isikus.
2000 aastat pole enamus neist leinanud,
nad pole mõistnud, mis nad tegid.
Kuid sel ilmutuse hetkel mõistavad nad äkitselt,
mis nad teinud on.
Ilmutus tuleb ainult Püha Vaimu läbi.
Ära unusta, et mitte keegi peale Püha Vaimu,
ei suuda ilmutada Jeesust sellisena, nagu Ta on.
Kui Peetrus Talle ütles: Sina oled Messias,
Elava Jumala Poeg, vastas Jeesus:
liha ja veri pole seda sulle ilmutanud,
vaid mu Isa Taevas Püha Vaimu läbi.
Mitte keegi täna siin, kes Jeesuse isikut tunneb,
ei tunne Teda ühestki muust allikast kui Püha Vaimu läbi.
Usun, et kui oled kogenud päästet ja vaatad tagasi,
siis mõistad, et see oli Püha Vaim, Kolmainu esimene isik,
kes sinuga kontakteerus.
Mina tundsin Püha Vaimu tööd juba mitu nädalat enne,
kui Jeesusega kohtusin. Ma ei teadnud, mis minuga toimus,
see oli päris koomiline, ma hetkeks räägin sellest.
Olin sõdur Briti armees ja lugesin seal oma Piiblit -
uurisin kohusetundlikult filosoofiat nagu filosoofile kohane.
Üks kaplanitest ütles: meil tuleb spetsiaalne teenistus
nelipüha puhul - ma ei teadnud, mis see oligi tol ajal.
Ta tahtis, et loen lõigu Apostlite tegude 2. peatükist,
see kirjeldab Püha Vaimu väljavalamist.
Olin tol ajal päris ennasttäis ja mõtlesin:
mina tean, kuidas seda lugeda. Ma harjutan ja loen õigesti,
teen õiges kohas pausid jne.
See oli katastroof, sest kui ma tõusin ja lugema hakkasin,
juhtus midagi mu hingamisega, ei suutnud üle kolme sõna lugeda
ilma peatamata ja hingamata. See oli naeruväärne.
Kas teate, mis minuga toimus? Püha Vaim.
Ma polnud pöördunud, ma ei tundnud Jeesust,
kuid Püha Vaim oli mu ette võtnud.
On huvitav näha, kuidas Jumal isegi täna Iisraelis juutidega tegeleb.
Sest usun, et Jumal hiilib neile märkamatult ligi -
nad ei tea, mis nendega toimub, kuid Püha Vaim tegeleb nendega.
Tema on see, kes neile Jeshuat ilmutab.
Pärast seda järgneb leinamise kirjeldus -
kõigi juutide üleüldine leinamine. Siin öeldakse:
"Sel päeval on Jeruusalemmas niisama suur kaebamine,
nagu oli Hadad-Rimmoni pärast Megiddo orus."
Siis tapeti kuningas Joosija lahingus ja Iisrael nägi,
et nad olid kaotanud viimase reaalse lootuse,
et neil oleks jumalakartlik kuningas ja õitsev tulevik.
Edasi: "Ja maa teeb kaebust, iga suguvõsa eraldi:
Taaveti koja suguvõsa eraldi ja nende naised eraldi,
Naatani koja suguvõsa eraldi ja nende naised eraldi,
Leevi koja suguvõsa eraldi ja nende naised eraldi,
simeilaste suguvõsa eraldi ja nende naised eraldi,
kõik muud suguvõsad - iga suguvõsa eraldi ja nende naised eraldi."
Pange tähele, mehed ja naised eraldati selleks perioodiks,
et poleks mingit tavapärast suhtlust nende vahel.
Ma pole kindlasti mingi ekspert Juudi kommetes,
kuid juutide hulgas on tava, mida paljud teist teavad,
kes olete juudid - seda kutsutakse "shivaks".
Kui pereliige sureb, siis pere jääb nädalaks ajaks pärast seda koju.
Nad võtavad jalanõud jalast, panevad madratsid põrandale ja
istuvad madratsitel ning kõik sugulased ja sõbrad tulevad ja
avaldavad neile kaastunnet.
See on ametlik leinaaeg. Mehed ei aja habet.
Ja näen seda siin kui kogu rahva "shivat",
mis kestab nädal aega - rahvas leinab,
sest nad pole kunagi varem Jeesuse pärast leinanud.
Lugesin väga huvitavat lugu noorest, u 14aastasest tüdrukust,
Juudi tüdrukust, ta oli ainus oma perest,
kes pääses holokaustist Saksamaal.
Raamatu pealkiri oli "Valitud elama".
Pärast rida erakordseid kokkusattumisi jõudis ta lõpuks
presbüterlasest jutlustaja koju Hollandis.
Neil oli seal lastepiibel.
Ta polnud kunagi Uut Testamenti näinud, kuid hakkas seda lugema.
Ta hakkas lugema ja jõudis Jeesuse eluni ning
ta nägi kohe: see on meie Messias.
Kuid siis ta jõudis Jeesuse surmani, ta oli täiesti murtud.
Ta pidas "shiva", ta leinas seitse päeva.
Siis ta luges edasi ja sai teada, et Ta tõusis surnuist üles.
See on imeline avastus. Kas teie olete selle leidnud?
Jeesus elab täna! Aamen.
See on pilt Messia üleloomulikust ilmutusest ja
sellele järgnevast leinamisest.
Järgmise pildi pealkirjaks on "Maa puhastamine".
Me ei tea täpselt, kuidas need sündmused
omavahel ajas järjestuvad ja Piibel ei anna täpset infot sellest,
kuid Sakarja 13:1-5 ütleb: "Sel päeval.."
S.o Messia ilmutuse päeval. "..avaneb Taaveti soole ja
Jeruusalemma elanikele allikas patu ja rüveduse vastu."
Rüvedus (ing - ebapuhtus) on sõna, mida kasutatakse naise kohta,
kui tal on menstruatsioon ja mees talle läheneda ei tohi.
Teatud mõttes räägib see millestki, mis on eraldanud Juudi rahva
oma Jumalast.
"Ja sel päeval, ütleb vägede Issand, kaotan ma maalt ebajumalate nimed
ja enam ei tuletata neid meelde.
Ka prohvetid ja rüveduse vaimu ajan ma maalt ära."
Maa puhastatakse ühe päevaga kolmest asjast:
ebajumalatest, okultismist ja valeprohvetitest.
Kui see juhtuks praegu Iisraelis, siis oleks raske
seda maad ja rahvast ära tunda, sest see on niivõrd täis
ebajumalakummardamist, okultismi ja valeprohveteid.
Ma olen kuulnud, kuidas kristlased palvetavad, et see maa puhastataks,
kuid Jumal ütleb, et see ei juhtu enne teatud päeva ja
see juhtub kõik ühekorraga.
Mõned asjad, mis juhtuvad Iisraelis, juhtuvad paralleelselt ka koguduses,
huvitav, mis juhtub koguduses.
Kui seda puhastataks ebajumalatest, okultismist ja valeprohveteist,
paljudes kogudustes oleks palju tühje kohti.
Lähme järgmise pilguheite juurde, selle nimeks panin
"Haavatud karjane".
See on väga liigutav lõik.
Mina ei ole juut, nagu ma juba ütlesin,
kuid kui neid kirjakohti uurin, siis samastun niivõrd
Juudi rahvaga, et tundub, et saan nagu osa
osadest nende vaimsetest kogemustest.
Vaatame Sakarja 13:6. Siin on üks tundmatu isik.
Mõnedes tõlgetes on see osa eelmisest lõigust,
mina arvan, et see on viga.
Usun, et salm 6 on sissejuhatus 7. ja järgmistele salmidele.
Salm 6: "Ja kui temalt küsitakse.." Me ei tea praegu, kes see "tema" on.
Mis haavad need su rinnas on?” Jällegi, on palju erinevaid tõlkeid,
me ei hakka heebrea keelt hetkel uurima,
kuid mõnes tõlkes ütleb: haavad ta käsivartes jne.
Kuid usun, et "haavad su kätes" on ilmselt õige tõlge.
Juudi rahvas seisab nüüd silmitsi kellegagi,
kellel on haavad või armid kätes. Ja nad küsivad: mis armid need on?
See on niivõrd ilus vastus, kui usud, et see on Jeshua.
"..siis ta vastab: "Need löödi mulle mu sõprade kojas."
Võtmesõnaks on siin "sõbrad".
See ei tähenda "need, keda armastan",
vaid "need, kes armastavad mind".
Nii et kui Jeesus ütleb pärast 19 sajandit lahusolekut:
ma tean, et tegelikult te armastate mind ja olete mu rahvas.
Minu jaoks on see sügavalt liigutav.
Issanda Jeesuse arm - Ta ei süüdista, ei mõista hukka,
Ta ütleb lihtsalt: kõik on nüüd korras.
Siis jõuame haavatud karjase pildi juurde.
Usun, et niimoodi see sünnib.
Salm 7: "Mõõk, tõuse mu karjase kallale.." Jumal räägib siin.
"..mu kaaslase kallale, ütleb vägede Issand!
Ma löön karjast ja lambad pillutatakse,
ma pööran oma käe karjapoiste vastu."
Seda lõiku tsiteeritakse kaks korda Matteuse 26. peatükis.
Hoidke järg Sakarja 13 ja vaatame Matteuse 26.
Jeesus ise tsiteerib neid sõnu, salm 31, viimse söömaaja lõpus:
"Siis ütles Jeesus neile (oma jüngritele):
"Teie kõik taganete minust täna öösel, sest kirjutatud on:
Ma löön karjast, ja karja lambad pillutatakse laiali."
Nii et see karjase löömine viitab Jeesusele,
kuid pane tähele, et see on Jumal, kes karjast lööb.
See polnud juhus, see polnud lihtsalt inimeste kurjus,
vaid see oli Jumala ettemääratud plaan meie päästeks.
Matteuse 26:56 ütleb pärast Jeesuse arreteerimist:
"Aga see kõik on sündinud, et prohvetite kirjad läheksid täide.
Siis põgenesid kõik jüngrid, jättes tema maha."
Tahan te tähelepanu pöörata prohvetite kirjade
tohutule autoriteetsusele.
Kõik Jeesuse elus sündis, et prohvetite kirjad läheksid täide.
Ta sünd, Ta surm, Ta ülestõusmine.
Jeesus on täiuslilk näide Pühakirja autoriteetsusest.
Kõik, mis Ta tegi, tegi Ta selleks,
et prohvetlikud kirjad läheksid täide.
Loodan, et see annab teile uue pildi prohvetlikest kirjadest.
Sest kahjuks on enamus kaasaaegsest kogudusest
on peaaegu täiesti teadmatuses prohvetlikust Pühakirjast.
Nagu ma varem juba mainisin, on see valguseks pimedas paigas,
mis on antud Jumala poolt.
Kui sa endale seda valgust ei võimalda, siis oled pimeduses,
kuigi peaksid olema valguses.
Lähme tagasi Sakarja 13, uurime veel nende sõnade tähendust:
"Mõõk, tõuse mu karjase kallale (Jumala karjase),
mu kaaslase kallale.." See on hämmastav lause -
siin on mees, kes on Jumala kaaslane, mees, kes tunneb rõõmu
jäädavast, lähedasest osadusest Jumalaga.
Vaid üks mees vastab sellele kirjeldusele -
Jeesus, Messias.
Viin teid veel korraks tagasi ühe kirjakoha juurde Sakarja 6.
See on Piibli üks selgemaid ennustusi Jeesuse Messiaks olemisest.
Loen salmid 11-13, see on stseen pärast seda,
kui jääk oli naasnud Paabelist Jeruusalemma ja
ehitasid jälle templit üles ja preesterkond oli taastatud.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik